Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 850

6. évfolyam Éves óraszám: 18 Belépõ tevékenységformák Megismerkedés az egészséges életvitel szempontjából kiemelten fontos viselkedésmódokkal. A tanulók megismerkednek a személyes biztonság megõrzésének fontosságával és lehetõségeivel. Szituációs játékok segítségével megtanulják, hogy a veszélyhelyzetek felismerésében, megítélésében, elhárításában nagy szerepe van a lelki egyensúlynak, a jó közérzetnek. A mindennapi életbõl vett példák alapján megismerik az étkezési, italfogyasztási szokásokat és azok kulturális, társadalmi hátterét. Megismerkedhetnek régi magyar ételekkel és az azokhoz kapcsolódó adomákkal. Az élelmiszereket, ételeket „egészséges” és „kevésbé egészséges” vagy „egészségtelen” kategóriákba sorolják és gyakorolják az egészséges táplálkozás formáit. Gyûjtõmunka révén megismerkednek az életmóddal, táplálkozással, egészséggel foglalkozó reklámok hatásmechanizmusával, plakátokat készítenek. Felmérik a helyi élelmiszerbolt kínálatát és újságcikkeket, riportokat készítenek a vásárlókkal. Interjút készítenek családtagjaikkal a vásárlási szokásaikról. Csoportmunkában készítenek felmérést a saját fizikai aktivitásukról és higiénés szokásaikról, majd megterveznek egy egészséges napirendet. A rendszeres mozgás, aktivitás érdekében született elhatározásokat (napi rendszeres torna, futás stb.) kisebb csoportokban is megbeszélik, egymás között versengve is gyakorolják. Felismerik, hogy ebben az életkorban a testi változások következtében, külön figyelmet érdemel személyes higiénéjükkel való foglalkozás, amely befolyásolja önértékelésüket, általános közérzetüket és személyes kapcsolataikat. Ismereteket szereznek az élvezeti és függõséget okozó szerekrõl és használatuk veszélyeirõl. Megismerik a következményükként keletkezõ egészségkárosodásokat és társadalmi, szociális problémákat. Felismerik azokat az élethelyzeteket, amelyekben dohánnyal, alkohollal vagy kábítószerrel kínálhatják õket és gyakorolják ezek elhárítását. Ismerkednek a testi és lelki fejlõdés különbözõ fokozataival, a serdülõkori sajátosságokkal, valamint a szexualitással, a férfi és nõi nemi szerepek eltérõ sajátosságaival. Megismerkednek az egészséges életvitel szempontjából kulcsfontosságú viselkedéselemekkel azok kontextusával és befolyásolási módjaikkal. A környezeti ártalmakra vonatkozó korszerû ismeretek elsajátításán túl kiscsoportokban végzett projektmunka révén kialakul a tanulókban a személyes felelõsség és érdekeltség szerepe környezethez való viszonyban és a környezetünk átalakítására irányuló döntésekben. Témakörök: I. A biztonság megõrzése 5 óra II. A táplálkozás 2 óra III. Mozgás és személyes higiéné 2 óra IV. Veszélyes anyagok 5 óra V. A szexualitás 2 óra VI. Családi élet és kapcsolatok 1 óra VII. Környezet 3 óra A tanórák óratípus szerinti megoszlása Új anyag feldolgozása 12 óra Gyakorlás, értékelés 6 óra Témakörök Tartalmak Követelmények A biztonság megõrzése Az emberi egészséget veszélyeztetõ néhány tényezõ: a „kockázatos” és a „veszélyes” viselkedési módok (otthon, iskolában, jármûveken, a természetben). Az érzelmek és a viselkedés kapcsolata. Veszélyes foglalkozások. Az életmentõ technikák. Elsõsegélynyújtási alapismeretek. A tanulók a verbális és a testi kommunikációból egyaránt ismerjék fel a különbözõ érzelmeket és a biztonságukat veszélyeztetõ viselkedést. Ismerjék a tûzhely, fûtõtest, elektromos berendezések használati veszélyeit. Ismerjék az iskolai baleset- és tûzvédelmi rendszabályokat, valamint a testnevelés, a technika és életvitel tantárgyak és a szabadidõs tevékenységek veszélyforrásait. Legyenek tisztában az utazás, kirándulásbiztonságos viselkedési formáival. Tudják alkalmazni a tanult elsõsegélynyújtási ismereteket. A táplálkozás Az étrend fontossága, szerepe az egészségmegõrzésében. Javaslatok az étrend megváltoztatására. Az élelmiszerek, tápanyagok viszonya. A tápanyagok felhasználás szerinti csoportosítása (építõk, fûtõk, raktár- anyagok). A legfontosabb vitaminok hatása (A, B, C, D). A tápanyagok és vitaminok elõfordulása. Az egészséges, változatos étrend. Az étkezés kultúrája és egészségtana. Ünnepeinkhez kötõdõ ételek. A tanulók értsék meg, hogy az étrendnek meghatározó szerepe van az egészség megõrzésében. A tanulók ismerjék meg az egészséges táplálkozás alapvetõ kívánalmait. Tudjanak különbséget tenni az egészséges és az egészségtelen anyagok között. Készségszinten ismerjék az étkezés kultúráját és higiéniáját. Ismerjék meg a mindennapi életbõl vett példákon, a mindennapi és az ünnepi étkezés és italfogyasztás formáit és a társadalmi szokásait. Ismerjék meg a fejlõdõ szervezet számára különösen fontos anyagok forrásait. Legyenek tisztában a nem megfelelõ táplálkozás élettani hatásaival. Alakuljon ki bennük a reklámokkal szembeni kritikus szemlélet. Legyenek képesek bizonyos tápanyagok kimutatásával, vizsgálatával kapcsolatos egyszerû kísérletek elvégzésére. Tudjanak egyszerû számításokat végezni a táplálék energia tartalmát illetõen. Tudatosuljon bennük, hogy a természethez hasonlóan étkezésünkben is a változatosság a legfontosabb. Tudjanak önálló kutatómunkával elõkészített kiselõadást tartani (régi ételek). Témakörök Tartalmak Követelmények Mozgás és személyes higiéné A mozgás mennyisége, intenzitása és az egészség. A testkép megerõsítése. A külsõ megjelenés összetevõi, jelentése és hatása. A mozgás szervezeti és élettani feltételei (csontok, izmok, inak, idegek, tápanyagok, oxigén). A mozgás mennyisége, intenzitása és az egészség. A sportolás testi és lelki hatásai. A mozgás, a külsõ megjelenés és a higiéné kapcsolata. A bõr szerepe és egészsége. Tudatosuljon a tanulókban, hogy a mozgás, az aktív életmód az egészséges élet záloga valamint, hogy a külsõ megjelenésnek, a higiénének egészségügyi és társadalmi vonatkozásai vannak. Ismerjék meg a tanulók a mozgásban résztvevõ alapvetõ tényezõket. Legyenek tisztában a mozgás, a sport testi és lelki hatásaival. Legyenek tájékozottak az iskola, illetve a lakóhely nyújtotta sportolási lehetõségekrõl. Csoportmunkában alkalmazzák az egészséges életmód érdekében eltervezett mozgásformákat (úszás, futás, ülõgyakorlatok). Ismerjék meg a bõr szerepét a szervezet mûködésében. Ismerjék fel az izmok és bõr jelzéseit (izomgörcs, viszketés, kiütések). Ismerjék fel, hogy az életkorra jellemzõ fizikai sajátosságok következtében különös figyelmet igényel a személyes higiénével való foglalkozás. Tudják alkalmazni a tanult higiénés ismereteket (bõrápolás). Ismerjék fel a ruházkodás szerepét az egészség megõrzésében és a külsõ megjelenésben. Ismerjék fel a táplálkozás a mozgás és a bõr kapcsolatát (energia, allergia). Tudjanak elsõsegélynyújtásban részesíteni sportbaleseteseket. Veszélyes anyagok Az élvezeti szerek túlzott fogyasztásának (üdítõk, édességek) hatásai. Az alkohol és a dohányzás egészségkárosító hatásai (emésztõszervrendszeriés idegrend szeri problémák, légzõszervi gyulladások, daganatok, vérkeringési zavarok). A legelterjedtebb kábítószerek hatásai. A szenvedélybetegségek közös vonásai. A gyógyszerek, vegyszerek használatának szabályai. A tanulók ismerjék meg a dohányzás, alkohol, kábítószerek egészség- és környezetkárosító hatásait és azok elhárítási módjait. Értsék meg a hozzászokásból adódó veszélyeket. Tudjanak mértéket tartani az édesség és a szénsavas üdítõitalok fogyasztásában, tekintettel az esetleges élettani és anyagi problémákra. Ismerjék fel azokat a társadalmi helyzeteket, amelyekben dohánnyal, alkohollal vagy kábítószerekkel kínálhatják õket. Szituációs játékokban tudják bemutat ni a kínálás elhárítását. Legyenek képesek rajzokkal, vagy egyszerû folyamatábrával szemléltetni a veszélyes anyagok hatásait és azok következményeit. Témakörök Tartalmak Követelmények Tudjanak egyszerû számításokat végezni a károsító hatással kapcsolatban. Alkalmazzák a mérgezésekkel kapcsolatban tanultakat. A szexualitás Kamaszkor: a testi és érzelmi változások kora. A nemi érés tudatosulása. A nemi identitás kialakulása. Sztereotípiák a nemi szerepekben a különbözõ nemzedékek körében. A serdülõkor jellemzõ testi és lelki változásai. A nemi éréssel kapcsolatos higiénés követelmények. A nemi szerepek változása a történelem során. A nemiséggel kapcsolatos egészségügyi problémák (rejtett here, fitymaszûkület, hüvelygyulladás, érzelmi labilitás, tanulási problémák), és azok orvoslása (gyermeknõgyógyász, urológus, pszichológus). A tanuló, ismerje meg saját szervezetének a serdülõkor okozta változásait. Tudja alkalmazni a nemiséggel kapcsolatos higiénés szabályokat. Alakuljon ki benne a saját, életkorának megfelelõ nemi identitástudat. Tudja kezelni a változásokkal együtt járó esetleges kedélyhullámzást. Ismerje fel a nemiségével kapcsolatos problémákat és azokat a fórumokat, ahol segítséget kérhet. Tudjon arról, hogy milyen a társadalom által is elfogadott nemi kapcsolat, s melyek azok, amelyeket nem szabad természetesnek venni (vérségi kapcsolatok, fajtalankodás). Legyen képes a veszélyhelyzetek elkerülésére. Családi élet és kapcsolatok A kapcsolati hálók fontossága. A barátság, mint a kapcsolati rendszer egyik alapja. Az önismeret jelentése, szerepe és fontossága. A családi, rokoni kapcsolatrendszerek. Konfliktusok kialakulása és azok kezelési módjai. Ismerjék meg a tanulók, az önismeret jelentését, szerepét és fontosságát Tudatosuljon bennük, hogy a barátság a kapcsolati rendszer egyik alapja. Legyen tisztában a családi, rokoni kapcsolatrendszerekkel. Legyen képes önállóan egy három generációs családfa ábrázolására. Tudjon különbséget tenni az érdekek és érzelmek között. Ismerje fel az õszinte barátság jellemzõit. Igyekezzen minél jobban megismerni önmagát. Próbáljon minél nagyobb empátiával viszonyulni másokhoz (szülõk, társak). Sajátítsa el a konfliktuskezelés kulturált formáit (megbeszélés, önkritika, tévedés beismerése, egy kívülálló bevonása). Témakörök Tartalmak Követelmények A környezet A jelen hatása a jövõre. A technológiai fejlõdés káros következményei. Az ipari méretû árutermelés hatása a környezetre. Az emberiség összefogása a természet védelme érdekében. A tanulók legyenek tisztában a technológiai fejlõdés káros következményeivel, a jelen jövõbeni hatásával. Tudatosuljon bennük az emberiség összefogásának szükségessége a természet védelmében. Ismerjék meg az iparosodás következtében bekövetkezett természeti változásokat, a környezetszennyezõdéseket és azok egészségkárosító hatásait. Tudatosuljon bennük, hogy az ember nem tud a természet nélkül élni, de a természet tud az ember nélkül létezni. Ismerjék fel a helyi környezetvédõ akciók (zöldesítés, szelektív hulladékgyûjtés, madárvédelem) fontosságát. Legyenek tisztában alkotmányos jogaikkal! Ismerjék meg a jelen környezeti problémáinak jövõbeni hatását. Váljon igényükké a tiszta környezet érdekében való tenni akarás. Tudjanak különbséget tenni a csomagolóanyagok között környezetegészségügyi hatásuk szerint. Legyenek elképzeléseik egy helyi környezetvédelmi probléma kezelésére. Tudjanak egyszerû számításokat végezni a környezeti és egészségkárosító hatásokkal kapcsolatban. Plakátok készítésével hívják fel a figyelmet a környezetszenynyezések csökkentésére (füstszûrõ a gyárak kéményére, víztisztítók, tömegközlekedés, kerékpárutak, szelektív hulladékgyûjtés, komposztálás, zöldesítés).

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes